b"\n_START_ARTICLE_\nKriminalistika\n_START_PARAGRAPH_\nKriminalistika (lot. crimen - 'nusikaltimas', 'nusi\xc5\xbeengimas') \xe2\x80\x93 teis\xc4\x97s moksl\xc5\xb3 disciplina apie metodus ir priemones tiriant, i\xc5\xa1ai\xc5\xa1kinant atskiras nusikalstamas veikas (netiriant nusikalstamumo - toki\xc5\xb3 veik\xc5\xb3 visumos), j\xc5\xb3 prevencijos, baud\xc5\xbeiamojo persekiojimo (represyvias) priemones. Tikslas \xe2\x80\x93 i\xc5\xa1ai\xc5\xa1kinti, pateikti (tvirtus, tinkamus teisme) \xc4\xafrodymus apie padarytas veikas, j\xc5\xb3 i\xc5\xa1vengti arba kitaip u\xc5\xbekirsti keli\xc4\x85 nusikaltimams.\n_START_SECTION_\nSantykis su kriminologija\n_START_PARAGRAPH_\nKriminalistika yra savaranki\xc5\xa1ka disciplina, gimininga kriminologijai, su kuria da\xc5\xbenai yra painiojama (kriminologija yra mokslas apie nusikalstamumo (t. y. nusikaltimo kaip rei\xc5\xa1kinio bei j\xc5\xb3 visumos) prie\xc5\xbeastis, nusikalt\xc4\x97lio elgsen\xc4\x85, asmenyb\xc4\x99 (pvz., kriminalin\xc4\x97 etiologija), nusikalstamumo pasirei\xc5\xa1kimo formas (kriminalin\xc4\x97 fenomenologija)). Abi disciplinos viena kitos at\xc5\xbevilgiu laikytinos pagalbin\xc4\x97mis baud\xc5\xbeiamosios justicijos ir teis\xc4\x97s moksl\xc5\xb3 kontekste.\n_START_SECTION_\nKriminalistika Lietuvoje\n_START_PARAGRAPH_\nKriminalistika Lietuvoje yra d\xc4\x97stomas kaip pasirenkamasis dalykas teis\xc4\x97s moksl\xc5\xb3 krypties studentams. \xc4\xaevair\xc5\xabs po\xc5\xa1akiai d\xc4\x97stomi pasirinkus atitinkamas jurisdikcin\xc4\x97s ir kt. veiklos specializacijas."